《暮春忆图南伯氏》
清代·李来章

独遇山川眼倍明，迩来诗酒是同盟。欲将《骚》赋追平子，肯放春杯让步兵。

树密层阴藏野鸟，花稠香雾上棋枰。双柑斗酒长松下，芳草流莺唤晓晴。

作者简介：（1654—1721）清河南襄城人，名灼然，以字行，号礼山。康熙十四年举人，选广东连山县知县，官至兵部主事。其学以合天为归，克己为要，慎独为先。有《洛学编》、《紫云书院志》、《连阳八排风土记》等。